داعش بیرم نمازی نی ممنوع قیلیب قویدی. ترور تشکیلاتی داعش, بدعت ایکن لیگی نی ادعا ایتیب بیرم نمازی نینگ اوقیلیشی نی ممنوع قیلیب قویدی. عینی دمده اوشبو ترور تشکیلاتی رمضان آیی نینگ ۳۰ کون ایمس بلکه ۲۸ کون دن عبارت ایکن لیگی نی ادعا ایتدی. ترور تشکیلاتی داعش بیرگن تحریری بیر بیانات آرقه لی اوشبو مطلب نی بیلدیردی. سوریه, عراق, لیبیا, تونس و مصر کبی اولکه لر ده مسلمان لرنی اولدیرگن داعش, اوز کنترولی آستیده گی منطقه لر ده بیرم نمازی اوقیدیگن کیشی لر گه جزا بیره دیگن لیگی نی معلوم قیلدی. داعش آلدین هم پیغمبری میز حضرت محمد (ص) نینگ قوتلوغ توغیلگن کونی مراسم لری نی ممنوع ایترایکن, اوشبو موضوع بیلن علاقه لی پروگرام لر گه اشتراک ایته دیگن کیشی لر گه جزا بیره دیگن لیگی نی اعلان ایتگن ایدی. داعش میلادی ۲۰۱۴ نچی ییلیده عراق نینگ تکریت شهریده ۴۰ نفر اصحاب کرام نینگ قبری بیلن حضرت یونس (ع) گه عاید ایکن لیگی ادعا ایتیلگن قبر نی ییر بیلن یکسان قیلیب قویگن ایدی. ترور تشکیلاتی داعش نینگ اوشبو حرکتی اسلام دنیا سیده جدی عکس العمل لر گه سبب بولیب کیتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
